ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη ως αναδασωτέας έκτασης συνολικού
εμβαδού 74,841 στρ. στη θέση «Σπέλιζα - Άγιος
Φανούριος» της Δ.Ε. Καλυβίων Δήμου Σαρωνικού
Αττικής της ΠΕ Ανατολικής Αττικής λόγω πυρκαγιάς που εκδηλώθηκε στις 22.6.2019.
Κήρυξη ως αναδασωτέας έκτασης εμβαδού
1.145,13 τ.μ. στη θέση «Βουκολιά», Κ. Κορφών,
Δ.Ε. Κρουσώνος στην περιφέρεια του Δήμου Μαλεβιζίου, Περιφερειακής Ενότητας Ηρακλείου,
λόγω εκχέρσωσης.
Μερική ανάκληση της 4495/15.9.2006 απόφασης του Γενικού Γραμματέα Περιφέρειας Κεντρι-
κής Μακεδονίας (ΦΕΚ 909/Δ΄/2006) με την οποία
κηρύχθηκαν αναδασωτέες, δάση και δασικές
εκτάσεις της Χερσονήσου Κασσάνδρας που καταστράφηκαν από την πυρκαγιά στις 21.8.2006, με
συνολικό εμβαδόν 50104,8 στρμ.
ΑΠΟΦΑΣΕΙΣ
Αριθμ. 733
(1)
Κήρυξη ως αναδασωτέας έκτασης συνολικού εμβαδού 74,841 στρ. στη θέση «Σπέλιζα - Άγιος Φα-
νούριος» της Δ.Ε. Καλυβίων Δήμου Σαρωνικού
Αττικής της ΠΕ Ανατολικής Αττικής λόγω πυρκαγιάς που εκδηλώθηκε στις 22.6.2019.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ
Έχοντας υπόψη:
1. Τις διατάξεις: α) του άρθρου 117 παρ. 3 και άρθρου
24 παρ. 1 του Συντάγματος,
β) του ν. 3200/1955 «Περί διοικητικής αποκεντρώσεως», όπως αυτές τροποποιήθηκαν μεταγενέστερα,
γ) των άρθρων 6 και 280 του ν. 3852/2010 (ΦΕΚ 87/
Α΄/7.6.2010) ’’Αρχιτεκτονική της Αυτοδιοίκησης, και της
Αποκεντρωμένης Διοίκησης - Πρόγραμμα Καλλικράτης’’,
δ) του π.δ. 135/2010 (ΦΕΚ 228/Α΄/27.12.2010) «Οργανισμός της Αποκεντρωμένης Διοίκησης Αττικής»,
ε) του ν. 3861/2010 (ΦΕΚ 112/Α΄/13.7.2010) «Ενίσχυση
της διαφάνειας με την υποχρεωτική ανάρτηση νόμων και
πράξεων των κυβερνητικών, διοικητικών και αυτοδιοικητικών οργάνων στο διαδίκτυο - Πρόγραμμα Διαύγεια -
και άλλες διατάξεις»,
στ) του ν. 998/1979 «Περί προστασίας των Δασών και
των Δασικών εν γένει εκτάσεων της Χώρας» (Α΄ 289),
όπως ισχύει σήμερα και ειδικότερα:
στα) του άρθρου 41,
στβ) του άρθρου 38 παρ. 1, όπως τροποποιήθηκε με το
άρθρο 35 παρ. 1 του ν. 4280/2014 (ΦΕΚ 159/Α΄/8.8.2014),
στγ) του άρθρου 67Α παρ. 7α, όπως προστέθηκε με
το άρθρο 40 του ν. 4280/2014,
ζ) του ν. 4280/2014 «περί περιβαλλοντικής αναβάθμισης και ιδιωτικής πολεοδόμησης - βιώσιμη ανάπτυ-
ξη οικισμών, ρυθμίσεις δασικής νομοθεσίας και άλλες
διατάξεις»,
η) της οικ. 179200/5059/20.12.2012 εγκυκλίου του
ΥΠΕΚΑ και της αριθμ. 33002/6552 πε/22.1.2016 εγκυκλίου του ΥΠΕΝ,
θ) της 160417/1180/9.7.1980 εγκυκλίου διαταγής του
Υπ. Γεωργίας,
ι) του ν. 3208/2003 «Περί προστασίας δασικών οικοσυστημάτων ...» (Α΄ 303), όπως τροποποιήθηκε και ισχύει
σήμερα,
ια) του π.δ. 32/2016 (ΦΕΚ 46/Α΄/31.3.2016) Περί ορισμού επιστημ. κριτηρίων για την υπαγωγή εκτάσεων
στις περιπτώσεις 1, 2 και 5 του άρθρ. 3 του ν. 998/1979,
ως ισχύει,
ιβ) της 15869/15.5.2017 (ΦΕΚ 250/Υ.Ο.Δ.Δ./26.5.2017)
απόφασης του Υπουργού Εσωτερικών, περί διορισμού
του Σπυρίδωνα Κοκκινάκη στη θέση του Συντονιστή
της Αποκεντρωμένης Διοίκησης Αττικής, για πενταετή
θητεία.
2. Την 24/5.7.2019 αναφορά του αρμόδιου Δασοπόνου
του Δασονομείου Κερατέας.
3. Τη Δ.Υ./22.1.2020 εισήγηση και έκθεση φωτοερμηνείας του αρμόδιου Δασολόγου του Δασαρχείου Λαυ-
ρίου.
4. Την 129/6817/28.1.2020 πρόταση του αρμόδιου
Δασαρχείου Λαυρίου σχετικά με την κήρυξη ως αναδασωτέας της αναφερόμενης στο θέμα έκτασης, απο-
φασίζουμε:
Κηρύσσουμε ως αναδασωτέα δασική έκταση εμβαδού 74,841 στρ. (εβδομήντα τεσσάρων στρεμμάτων και
οκτακοσίων σαράντα ενός χιλιοστών του στρέμματος),
που καταστράφηκε λόγω πυρκαγιάς που εκδηλώθηκε
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
18 Μαΐου 2020
ΤΕΥΧΟΣ  ΤΕΤΑΡΤΟ
Αρ. Φύλλου 248
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 248/18.05.2020
στις 22.6.2019 στη θέση “Σπέλιζα - Άγιος Φανούριος” της
Δ.Ε. Καλυβίων του Δήμου Σαρωνικού, όπως απεικονίζεται με μαύρο περίγραμμα με στοιχεία οριογραμμής
(1,2,3,4,…,48,49,50,51. 1), με συντεταγμένες ΕΓΣΑ ΄87
στα αποσπάσματα πινακίδων φ.χ. ΓΥΣ 6466/8 και 6476/2
(συνένωση) κλ. 1:5.000 που προσαρτάται και συνοδεύει
την πρόταση του Δασαρχείου και την παρούσα με όρια:
Βόρεια και Ανατολικά: με δασικής και μη δασικής μορφής εκτάσεις
Νότια και Δυτικά: με μη δασικής μορφής εκτάσεις
Άλλα στοιχεία:
Σύμφωνα με την έκθεση αυτοψίας του αρμόδιου
δασοπόνου του Δασονομείου Κερατέας τμήματα της
έκτασης συνολικού εμβαδού 19,894 στρ. εμπίπτουν σε
ευρύτερες εκτάσεις, οι οποίες έχουν χαρακτηριστεί ως
δασικές της παρ. 2 του άρθρου 3 του ν. 998/1979 με τις
1283/26.3.2002 και 1519/6.4.2006 τελεσίδικες (σύμφωνα
με τα 3427/30.9.2002 και 3981/12.10.2006 αντίστοιχα
έγγραφα της Διεύθυνσης Δασών Ανατολικής Αττικής)
πράξεις χαρακτηρισμού του Δασάρχη Λαυρίου. Επιπλέον
τμήμα της έκτασης εμβαδού 11,912 στρ. περίπου αποτελεί τελεσίδικα ιδιωτική έκταση σύμφωνα με την με
αριθμ. 371/88 έκθεση κλήρωσης και διανομής του Πρωτοδίκη Αλεξ. Σάββα, καθώς και με τις 147/30.12.1999 και
148/7.4.2000 αποφάσεις των Β/θμίων Επιτροπών Απαλλοτριώσεων υπέρ Μάριου Βασ. Μελλισουργού.
Σύμφωνα με την έκθεση φωτοερμηνείας του αρμόδιου
Δασολόγου του Δασαρχείου Λαυρίου που διενερεγήθηκε για το τμήμα της ανωτέρω έκτασης που δεν περιλαμ-
βάνεται στις προαναφερθείσες πράξεις χαρακτιρισμού,
ήτοι για έκταση συνολικού εμβαδού 54,947 στρ. από το
έτος 1937 μέχρι την ημερομηνία εκδήλωσης της πυρκαγιάς 22.6.2019 καλυπτόταν από δασική βλάστηση αποτε-
λούμενη από αείφυλλα πλατύφυλλα και φρύγανα, καθώς
και με διάσπαρτα άτομα χαλεπίου πεύκης στο βόρειο
τμήμα. Την ίδια μορφή παρουσίαζε πριν την πυρκαγιά
και η υπόλοιπη έκταση που καλύπτεται από τις ως άνω
πράξεις χαρακτηρισμού. Αποτελούσε δε ολόκληρη η
έκταση τμήμα ευρύτερης δασικής έκτασης εκτεινόμενης βορειοανατολικά. Συνεκτιμώντας τα επιστημονικά
κριτήρια και τις προϋποθέσεις του νόμου, σύμφωνα με
το π.δ. 32/2016 (ΦΕΚ 46/Α΄) έχει τα οικολογικά χαρακτηριστικά της δασοβιοκοινότητας και του ιδιαίτερου δασο-
γενούς περιβάλλοντος μαζί με την εκεί συνυπάρχουσα
χλωρίδα και πανίδα, συμβάλλοντας στην οικολογική
ισορροπία του περιβάλλοντος της περιοχής (1ια σχ.).
Σκοπός της κήρυξης λόγω πυρκαγιάς της ανωτέρω
έκτασης εμβαδού 74,841 στρ. ως αναδασωτέας, είναι η
δημιουργία - αποκατάσταση της καταστραφείσας δασικής βλάστησης από την πυρκαγιά που εκδηλώθηκε
στις 22.6.2019, η διατήρηση του δασικού χαρακτήρα
αυτής, ο αποκλεισμός διάθεσής της για άλλη χρήση, η
προστασία - διατήρηση της ισορροπίας του φυσικού
περιβάλλοντος.
Με την παρούσα απόφαση δεν προκαλείται δημοσιονομική δαπάνη σε βάρος του κρατικού προϋπολογισμού
(άρθρο 90 π.δ. 63/2005) (Α΄ 98).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 248/18.05.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 248/18.05.2020
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 8 Απριλίου 2020
Ο Συντονιστής Αποκεντρωμένης Διοίκησης
ΣΠΥΡΙΔΩΝ ΚΟΚΚΙΝΑΚΗΣ
Ι
Αριθμ. 2123
(2)
Κήρυξη ως αναδασωτέας έκτασης εμβαδού
1.145,13 τ.μ. στη θέση «Βουκολιά», Κ. Κορφών,
Δ.Ε. Κρουσώνος στην περιφέρεια του Δήμου Μαλεβιζίου, Περιφερειακής Ενότητας Ηρακλείου,
λόγω εκχέρσωσης.
Η ΣΥΝΤΟΝΙΣΤΡΙΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ
Έχοντας υπόψη:
1. Τις διατάξεις του άρθρου 24 παρ. 1 και 117 παρ. 3
του Συντάγματος.
2. Τις διατάξεις του ν. 998/1979 «Περί προστασίας
των δασών και δασικών εν γένει εκτάσεων της Χώρας»
(ΦΕΚ 289/τ.Α΄/1979) και ειδικότερα των άρθρων 38
παρ. 1, όπως τροποποιήθηκε με την παρ. 1, άρθρου 35,
ν. 4280/2014 και 41 παρ. 1, 3.
3. Τις διατάξεις του ν. 3208/2003 «Προστασία των δασικών οικοσυστημάτων, κατάρτιση δασολογίου, ρύθμιση
εμπραγμάτων δικαιωμάτων επί δασών και δασικών εν
γένει εκτάσεων και άλλες διατάξεις» (ΦΕΚ 303/τ.Α΄/2003)
και ειδικότερα την παρ. 15 άρθρου 1.
4. Τις 160417/1180/8.7.1980 και 182447/3049/24.9.1980
διαταγές του Υπουργείου Γεωργίας με τις οποίες δόθηκαν οδηγίες στις Δασικές Υπηρεσίες για την κήρυξη
εκτάσεων αναδασωτέων.
5. Το ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (ΦΕΚ 107/τ.Α΄/30.5.1997).
6. Τις διατάξεις του ν. 3200/1955 «Περί Διοικητικής
Αποκέντρωσης» όπως τροποποιήθηκαν και συμπληρώθηκαν μεταγενέστερα με το ν.δ. 532/1970».
7. Το ν. 3900/2010 «Εξορθολογισμός διαδικασιών και
επιτάχυνση της διοικητικής δίκης», (ΦΕΚ 213/τ.Α΄).
8. Το άρθρο 90 του π.δ. 63/2005 «Κωδικοποίηση της
νομοθεσίας για την Κυβέρνηση και τα κυβερνητικά όργανα», (ΦΕΚ 98/τ.Α΄).
9. Το ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης», (ΦΕΚ 87/τ.Α΄/7.6.2010), και ειδικότερα τα
άρθρα 6 και 280.
10. Το ν. 4061/2012 «Διαχείριση και προστασία ακινήτων Υπουργείου Αγροτικής Ανάπτυξης και Τροφίμων -
Ρύθμιση εμπραγμάτων δικαιωμάτων και άλλες διατάξεις», (ΦΕΚ 66/τ.Α΄/22.3.2012) και ειδικότερα την παρ. 2
του άρθρου 26.
11. Το π.δ. 136/2010 περί «Οργανισμού Αποκεντρωμένης Διοίκησης Κρήτης» (ΦΕΚ 136/τ.Α΄/27.12.2010).
12. Το ν. 4235/2015 «Εκδημοκρατισμός της Διοίκησης Καταπολέμηση Γραφειοκρατίας και Ηλεκτρονική Διακυ-
βέρνηση. Αποκατάσταση αδικιών και άλλες διατάξεις»,
(ΦΕΚ 47/τ.Α΄/2015), και ειδικότερα το άρθρο 28.
13. Την 14026/15.5.2017 υπουργική απόφαση «Διορισμός της Μαρίας Κοζυράκη του Εμμανουήλ ως Συντονί-
στριας της Αποκεντρωμένης Διοίκησης Κρήτης» και την
8165/27.6.2017 απόφαση «Ανάθεση άσκησης αρμοδιοτήτων σε οργανικές μονάδες της Αποκεντρωμένης Διοί-
κησης Κρήτης και παροχή εξουσιοδότησης υπογραφής
με «Με εντολή Συντονιστή» («Μ.Ε.Σ.») αποφάσεων, εγγράφων και άλλων πράξεων, στους Προϊσταμένους των
οργανικών μονάδων της Αποκεντρωμένης Διοίκησης
Κρήτης καθώς και σε υπαλλήλους κατηγορίας ΠΕ ή ΤΕ
της Δ/νσης Αλλοδαπών και Μετανάστευσης, σύμφωνα
με τις διατάξεις του άρθρου 12 του ν. 4147/2013, όπως
ισχύουν» (ΦΕΚ 2247/τ.Β΄/30.6.2017).
14. Το π.δ. 32/2016 «Ορισμός επιστημονικών κριτηρίων και συνεκτιμόμενων στοιχείων για την υπαγωγή
εκτάσεων στις περιπτώσεις των παραγράφων 1, 2 και
5 του άρθρου 3 του ν. 998/1979» (ΦΕΚ 46/τ.Α΄/2016).
15. Την 2104/21.4.2020 εισήγηση της Διεύθυνσης Δασών Ηρακλείου για κήρυξη ως αναδασωτέας της έκτα-
σης, που αναφέρεται στο θέμα, της οποίας η βλάστηση
καταστράφηκε από εκχέρσωση.
16. Το γεγονός ότι δεν προκαλείται δαπάνη στον κρατικό προϋπολογισμό, αποφασίζουμε:
Κηρύσσουμε ως αναδασωτέα με σκοπό την προστασία
και τη διατήρηση του δασικού χαρακτήρα της, ώστε να
αποκλεισθεί η διάθεση αυτής για άλλο προορισμό, και
την επαναφορά με φυσική αναγέννηση της δασικής βλάστησης στην προ της αλλοίωσης κατάσταση, την έκταση
εμβαδού 1.145,13 τ.μ. στη θέση «Βουκολιά», Κ. Κορφών,
Δ.Ε. Κρουσώνος στην περιφέρεια του Δήμου Μαλεβιζίου, Περιφερειακής Ενότητας Ηρακλείου, που αποτε-
λούσε Δάσος και δασική έκταση (παρ. 1 και 2, άρθρου 3
ν. 998/1979 όπως ισχύει) που εμπίπτει στην κατηγορία
των παρ. 1ε του άρθρου 4 ν. 998/1979. Η έκταση αυτή
απεικονίζεται με οριογραμμή με στοιχεία κορυφών 1-23-...-14-15-1, στο από 21.4.2020 τοπογραφικό διάγραμμα
του δασολόγου Ιωάννη Κουγιουμουτζή, το οποίο έχει
θεωρηθεί από το Διευθυντή Δασών Ηρακλείου.
Η έκταση έχει όρια:
Βόρεια: Δάσος και Δασική έκταση
Νότια: Δάσος και Δασική έκταση
Ανατολικά: Δάσος και Δασική έκταση
Δυτικά: Δάσος και Δασική έκταση
όπως και στο συνημμένο διάγραμμα φαίνεται, το οποίο
αποτελεί αναπόσπαστο μέρος της απόφασης αυτής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 248/18.05.2020
Ο Διευθυντής Δασών Ηρακλείου (αν)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 248/18.05.2020
Η απόφαση αυτή να δημοσιευθεί στην Εφημερίδα της
Κυβερνήσεως.
Ηράκλειο, 22 Απριλίου 2020
Με εντολή Συντονίστριας
Αποκεντρωμένης Διοίκησης
Ο Αναπληρωτής Γενικός Διευθυντής
Δασών και Αγροτικών Υποθέσεων
ΑΝΑΣΤΑΣΙΟΣ ΙΩΑΝΝΟΥ
Ι
Αριθμ. 3684
(3)
Μερική ανάκληση της 4495/15.9.2006 απόφασης του Γενικού Γραμματέα Περιφέρειας Κεντρι-
κής Μακεδονίας (ΦΕΚ 909/Δ΄/2006) με την οποία
κηρύχθηκαν ως αναδασωτέες, δάση και δασικές
εκτάσεις της Χερσονήσου Κασσάνδρας που καταστράφηκαν από την πυρκαγιά στις 21.8.2006,
με συνολικό εμβαδόν 50104,8 στρ.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τις διατάξεις των άρθρων 24 παρ. 1 και 117 παρ. 3
του Συντάγματος.
2. Τις διατάξεις των άρθρων 41 και 44 του ν. 998/1979
(ΦΕΚ 289/Α΄/29.12.1979) «Περί προστασίας των δασών
και δασικών εν γένει εκτάσεων της Χώρας», όπως τροποποιήθηκαν και ισχύουν σήμερα.
3. Τις διατάξεις της παρ. 3 του άρθρου 35 του
ν. 4280/2014 με την οποία αντικαταστάθηκε η παρ. 4
του άρθρου 44 του ν. 998/1979, όπως προστέθηκε με
το άρθρο 36 του ν. 3698/2008.
4. Τις διατάξεις του ν. 3852/2010 (ΦΕΚ 87/Α΄/7.6.2010)
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» σε
συνδυασμό με τις διατάξεις του π.δ. 142/2010 (ΦΕΚ 235/
Α΄/27.12.2010).
5. Το ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο “Πρόγραμμα Διαύγεια” και άλλες διατάξεις»
(ΦΕΚ 112/A΄/13.7.2010).
6. Την 14138/15.5.2017 απόφαση του Υπ. Εσωτερικών
περί διορισμού Συντονιστή της Περιφέρειας Κεντρικής
Μακεδονίας (ΦΕΚ 25/τ. Υ.Ο.Δ.Δ/25.5.2017).
7. Το  Γ39682/28.4.2015 έγγραφο του Εθνικού Τυπογραφείου για «Υποχρεωτική αποστολή εγγράφων για δη-
μοσίευση στο Φύλλο της Εφημερίδας της Κυβερνήσεως
με χρήση τεχνολογιών πληροφορικής και επικοινωνιών
και προηγμένης ηλεκτρονικής υπογραφής».
8. Την 117080/6353/13.11.2014 με ΑΔΑ 77ΣΕ0ΙΒ3 διαταγή ΥΠΕΚΑ «περί διαδικασίας άρσης ή ανά-
κλησης αποφάσεων αναδάσωσης» καθώς και την
116477/6078/11.11.2014 διαταγή ΥΠΕΚΑ για το ίδιο
θέμα.
9. Την 4495/15.9.2006 απόφασης του Γενικού Γραμματέα Π.Κ.Μ. (ΦΕΚ 909/Δ΄/2006) Κήρυξη αναδασωτέων
εκτάσεων δασών και δασικών εκτάσεων της Χερσονήσου Κασσάνδρας που καταστράφηκαν από την πυρκαγιά
στις 21.8.2006.
10. Τις  387/18.2.2020 και 3310/19.3.2020 εισηγήσεις
- εκθέσεις του Δασαρχείου Κασσάνδρας για ανάκλησης
της άνω απόφασης, αποφασίζουμε:
Τη μερική ανάκληση της 4495/15.9.2006 απόφασης
του Γενικού Γραμματέα Αποκεντρωμένης Διοίκησης
Μακεδονίας - Θράκης και ειδικότερα για την έκταση με
εμβαδόν Ε = 86,04 m2 και με σημεία κορυφών 1, 2, 3,
4, 5, 1, όπως αυτά φαίνονται στο προσαρτημένο στην
παρούσα απόφαση τοπογραφικό διάγραμμα που συνέταξε ο υπάλληλος του Δασαρχείου Κασσάνδρας Μιχαήλ
Τσαλικίδης με κλίμακα 1:500 και σε σύστημα συντεταγμένων ΕΓΣΑ 87, διότι η παρούσα έκταση σύμφωνα και
με τις εισηγήσεις του δασαρχείου ουδέποτε αποτελούσε
δασικής μορφής έκταση.
Με την παρούσα απόφαση δεν προκαλείται δαπάνη
σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 248/18.05.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 248/18.05.2020
Η απόφαση αυτή να δημοσιευθεί στην Εφημερίδα της Κυβερνήσεως.
Θεσσαλονίκη, 27 Μαρτίου 2020
Ο Συντονιστής Αποκεντρωμένης Διοίκησης
ΙΩΑΝΝΗΣ ΣΑΒΒΑΣ

[Source: 20200400248.pdf | Tokens: 13022]